Άρθουρ Τζόνσον

Ο Άρθουρ Τζόνσον (Ντιτρόιτ, 20 Δεκεμβρίου 1981) είναι Αμερικανός πρώην επαγγελματίας διεθνής καλαθοσφαιριστής. Έχει ύψος 2,06 μέτρα και αγωνιζόταν στη θέση του πάουερ φόργουορντ.

Καριέρα
Ο Τζόνσον αγωνίστηκε για τέσσερα χρόνια στο πανεπιστήμιο του Μιζούρι, από το 2000 ως το 2004. Σε 132 αγώνες με την ομάδα των Τάιγκερς, πέτυχε 1759 πόντους (μ.ο. 13,3), ενώ είχε μέσους όρους 8,2 ριμπάουντ και 1,9 κοψίματος.Arthur Johnson Player Profile, Missouri, NCAA Stats Τον Αύγουστο του 2003, συμμετείχε στην αποστολή των Ηνωμένων Πολιτειών που συμμετείχε στους Παναμερικανικούς Αγώνες του Σάντο Ντομίγκο. Η αμερικανική ομάδα κατέλαβε την τέταρτη θέση της διοργάνωσης.Men Basketball Panamerican Games 2003 Santo Domingo

Τον Ιανουάριο του 2005, υπέγραψε στον Άρη Θεσσαλονίκης, με την φανέλα του οποίου αγωνίστηκε σε 14 αγώνες του ελληνικού πρωταθλήματος, με μέσους όρους 8,1 πόντων και 3,0 ριμπάουντ.Παίκτης: Τζόνσον Άρθουρ | Καριέρα παίκτη μπάσκετ Με τους "κίτρινους", συμμετείχε στον τελικό του κυπέλλου Ελλάδας, όπου ο Άρης ηττήθηκε με 72-68 από τον Παναθηναϊκό.Παναθηναϊκός-Άρης 72-68 Τελικός Κυπέλλου 2005 - YouTube

Το 2005, υπέγραψε στην ουκρανική Τσερκάσκι Μάβπι, όπου παρέμεινε για δύο σεζόν,Arthur Dock Johnson | EuroCup Challenge (2007) ενώ το 2007-08 αγωνίστηκε για την ιταλική Πέπσι Καζέρτα.ShamSports.com: Arthur Johnson player profile Ολοκλήρωσε την καριέρα του στην Τουρκία, όπου φόρεσε κατά σειρά την φανέλα των Βέστελσπορ Μανίσα, Μάλιγε Μίλι Πιγιάνγκο και Μερσίν Μπουγιουκσεχίρ, από το 2010 ως το 2013.Milli Piyango Arthur Johnson İle Anlaştı | MixBasket

 Παραπομπές 

 Πηγές 
 Arthur Johnson Basketball Player Profile
 Arthur Johnson Stats | College Basketball
 Arthur Johnson Europe Stats | Basketball-Reference.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.